62021CO0450_INF
Sklep Sodišča (šesti senat) z dne 18. maja 2022 – Ministero dell’istruzione (Elektronska kartica)
(zadeva C-450/21) (
1
)
„Predhodno odločanje – Člen 99 Poslovnika Sodišča – Socialna politika – Direktiva 1999/70/ES – Okvirni sporazum o delu za določen čas, sklenjen med ETUC, UNICE in CEEP – Določba 4, točka 1 – Načelo prepovedi diskriminacije – Pojem ‚pogoji zaposlitve‘ – Dodatek k plači, ki se dodeli z namenom zagotavljanja stalnega izobraževanja učiteljev in izboljšanja njihovih poklicnih kompetenc“
1.
Socialna politika – Okvirni sporazum o delu za določen čas, sklenjen med ETUC, UNICE in CEEP – Direktiva 1999/70 – Področje uporabe – Oseba, ki jo ministrstvo zaposli kot učitelja – Vključitev
(Direktiva Sveta 1999/70, Priloga, določbi 3, točka 1, in 4, točka 1)
(Glej točke od 30 do 32.)
2.
Socialna politika – Okvirni sporazum o delu za določen čas, sklenjen med ETUC, UNICE in CEEP – Direktiva 1999/70 – Prepoved diskriminacije delavcev, zaposlenih za določen čas – Pogoji zaposlitve – Pojem – Nadomestilo za podporo stalnega izobraževanja učiteljev in izboljšanja njihovih poklicnih kompetenc – Vključitev
(Direktiva Sveta 1999/70, Priloga, določba 4, točka 1)
(Glej točke od 33 in od 35 do 38.)
3.
Socialna politika – Okvirni sporazum o delu za določen čas, sklenjen med ETUC, UNICE in CEEP – Direktiva 1999/70 – Objektivni razlogi, ki upravičujejo različno obravnavanje – Pojem – Merila, ki jih je treba upoštevati – Nadomestilo, dodeljeno učiteljem, ki so pri ministrstvu stalno zaposleni, prek elektronske kartice za podporo izobraževanja učiteljev in izboljšanja njihovih poklicnih kompetenc – Izključitev učiteljev, ki so zaposleni za določen čas, od upravičenosti do tega nadomestila – Nedopustnost
(Direktiva Sveta 1999/70, Priloga, določba 4, točka 1)
(Glej točke od 45 do 48 in izrek.)
Izrek
Določbo 4, točka 1, Okvirnega sporazuma o delu za določen čas, sklenjenega 18. marca 1999, iz Priloge k Direktivi Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP, je treba razlagati tako, da nasprotuje nacionalni ureditvi, v skladu s katero so do dodatka k plači v višini 500 EUR na leto, ki se z namenom zagotavljanja stalnega izobraževanja učiteljev in izboljšanja njihovih poklicnih kompetenc dodeli z elektronsko kartico, ki jo je mogoče uporabiti za nakup knjig in učbenikov, tudi digitalnih, publikacij in revij, koristnih za poklicno izpopolnjevanje, za nakup strojne in programske opreme, za vpis na tečaje za izpopolnjevanje in pridobivanje poklicnega znanja, na visokošolski ali magistrski, specializiran ali enovit, študij, povezan s poklicnim profilom, ali na doktorski študij, povezan s poklicnim profilom, za udeležbo na gledaliških predstavah, kinematografskih projekcijah, obisk muzejev, razstav, kulturnih manifestacij in nastopov v živo, ter druge izobraževalne dejavnosti, ter za nakup storitev povezljivosti, da bi lahko izpolnili obveznost opravljanja poklicne dejavnosti na daljavo, upravičeni le učitelji, ki so pri ministrstvu za šolstvo zaposleni za nedoločen čas, ne pa tudi učitelji, ki so pri tem ministrstvu zaposleni za določen čas.
(
1
)	UL C 422, 18.10.2021.